Auke VanderHoek portretfotograaf, nieuwtjes : Portretfoto van rapper Deams
Posted by Auke VanderHoek at 12:28 Watch Ted 2012 Online Free Full Movie - Putlocker
Ted (2012) 4029
790 views | Rate this movie : 1
Info: Ted / 2012 Genres: Comedy, Fantasy, Release Date: 29th June 2012	Runtime: 106 mins
Seth MacFarlane	Seth MacFarlane, Alec Sulkin, Wellesley Wild, Actors:
Mark Wahlberg, Mila Kunis, Seth MacFarlane, Joel McHale, Giovanni Ribisi, Patrick Warburton, Watch Ted Online
Download " Ted (2012) " Fishcor se Ngalangi sê hy is 'wetsgehoorsame burger' - Misdaad - Republikein
Wednesday, July 08th, 21:50:00
Fishcor se Ngalangi sê hy is 'wetsgehoorsame burger'
Fishcor se finansiële hoof, mnr. Paulus Ngalangi, sê in 'n verklaring hy het bloot 'n goeie daad verrig en “iemand wat op Noordoewer aan die Namibiese kant van die grens sonder vervoer gesit het”, uit sy verknorsing gehelp.
Hy het vanuit sy kwarantyntuiste gereageer op mediaberigte oor sy hulpverlening aan die vermeende voortvlugtige man wat Vrydag glo met 'n kano vanaf Suid-Afrika oor die Oranjerivier gesmokkel is, en later positief vir Covid-19 getoets het.
“Ek het 'n sersant in die Namibiese polisie (se toeristebeskermingseenheid) gevra om my te vergesel.”
Volgens hom het hulle die man by 'n vulstasie aan die Namibiese kant van die grens opgelaai en Windhoek toe gery.
Komm. Jacob Indongo, bevelvoerder van die polisie in die //Kharasstreek, het aan Republikein gesê die polisie is deur intelligensiebronne ingelig “dat só 'n voorval plaasgevind het”.
Hy sê toe dit onder hulle aandag kom, was die mans reeds deur die //Kharasstreek en onderweg na Windhoek. “Daarom het ons ons kollegas in die Khomasstreek laat weet.”
Volgens Ngalangi het hy die sersant gevra om hom te vergesel omdat hy hom nie “aan die verkeerde kant van die gereg wou bevind nie”.
Ngalangi is sedertdien onthef van sy pligte as waarnemende hoof uitvoerende beampte van Fishcor. Sy tydelike aanstelling in hierdie pos het gevolg op die inhegtenisneming van mnr. Mike Nghipunya, gewese grootbaas van Fishcor, op klagte wat met die Fishrot-korrupsieskandaal verband hou.
Ngalangi sê hy is bereid om sy volle samewerking aan die gesondheidsowerheid en wetstoepassers te gee. “So, ek is bereid om ten volle deur die proses te gaan.”
Verder ontken Ngalangi “enige verbintenis met die Fishrot-saak, of enige verbintenis met kriminele aktiwiteite in Suid-Afrika of Namibië”.
“Ek is 'n wetsgehoorsame burger. As enige verbintenisse met geld of enige kriminele aktiwiteite betrokke was, ontken ek enige aandadigheid.”
Die man wat hulle na Windhoek vervoer het, is eers Sondag deur die polisie opgespoor. Dit was nadat hy eers in Rocky Crest en later in 'n woonstelgebou oorkant die munisipaliteit tuisgegaan was. Hy is in afgesonderde aanhouding by die polisiekantoor by die Hosea Kutako Internasionale Lughawe geplaas en vir oortredinge van die immigrasiewet en die verbreking van die Covid-19-regulasies aangekla.
Die Covid-19-taakspan het hom vir die coronavirus getoets, en die uitslag was positief.
Dié Oshiwambosprekende man is in besit van 'n Suid-Afrikaanse paspoort. Die Namibiese polisie is tans in gesprek met die Suid-Afrikaanse owerhede oor die moontlikheid dat hy by kriminale aktiwiteite in die buurland betrokke was.
Beide Ngalangi en die sersant is in kwarantyn geplaas omdat hulle moontlik by die man kon aangesteek het. So ook die meer as tien polisiemaglede wat by die ondersoek betrokke was. - [email protected]